Publication: Magyar Közlöny
Issue: MK-2002-153 (Year: 2002, Number: 153)
Era: 1990-2004
Section: 5/1990.(IV.12.)KöHÉM rendeletet.
Paragraph Index: 1759

5/1990.(IV.12.)KöHÉM rendeletet. 9.1.1.3 A veszélyes árut szállító jármûveknek meg kell felelniük az ezen rész által a szerkezetükre elõírt követelményeknek. 9.1.2 Az EX/II, az EX/III, az FL, az OX és az AT jármûvek jóváhagyása Megjegyzés: A származási ország általános biztonsági szabályai által megkövetelt igazolásokon túlmenõen különleges jóváhagyási igazolás csak az EX/II, az EX/III, az FL, az OX és az AT jármûvekre szükséges. 9.1.2.1 A jármûvek egyedi jóváhagyása 9.1.2.1.1 Az EX/II, az EX/III, az FL, az OX és az AT jármûveket a forgalomba helyezés országában évente mûszaki vizsgálatnak kell alávetni annak megállapítására, hogy megfelelnek-e ennek a résznek a vonatkozó elõírásainak és a származási ország érvényben levõ általános biztonsági elõírásainak (fékek, világítás stb.). Ha a jármûvek vontató mögé kapcsolt pótkocsik vagy félpótkocsik, akkor a vontató jármûvet is alá kell vetni ugyanezeknek a mûszaki vizsgálatoknak. Ha a jármûre visszatartó féket (tartós lassító féket) kell felszerelni, a jármû gyártójának vagy megfelelõen felhatalmazott képviselõjének nyilatkozatot kell adni arról, hogy a visszatartó fék (tartós lassító fék) megfelel a 9.2.3.3 bekezdés elõírásainak. Ezt a nyilatkozatot az elsõ mûszaki vizsgálatnál be kell mutatni. Megjegyzés: Az átmeneti elõírásokra lásd az 1.6.5.1 bekezdést is. 9.1.2.1.2 Az EX/II, az EX/III, az FL, az OX és az AT jármûvek esetében az e rész elõírásainak való megfelelõség tanúsításaként a forgalomba helyezõ ország illetékes hatóságának mindazokra a jármûegyedekre, amelynek vizsgálata kielégítõ eredménnyel járt, jóváhagyási igazolást kell kiadnia. Az igazolást a kibocsátó ország (egyik) nyelvén kell kiállítani, és ezenkívül – ha ez a nyelv nem angol, nem francia vagy nem német – akkor e nyelvek egyikén is, hacsak a szállításban érdekelt országok közötti megállapodások másként nem rendelkeznek. Az igazolásnak meg kell felelnie a 9.1.2.1.5 pontban szereplõ mintának. 9.1.2.1.3 Bármely Szerzõdõ Fél illetékes hatósága által, a területén forgalomba helyezett jármûre kiadott minden jóváhagyási igazolást – érvényességének idõtartamán belül – a többi Szerzõdõ Fél illetékes hatóságai elfogadnak. 9.1.2.1.4 A jóváhagyási igazolás érvényessége legkésõbb a jármûnek az igazolás kiadását megelõzõ mûszaki vizsgálata idõpontját követõ egy év elteltével lejár. A következõ érvényességi határidõt azonban az elõzõ lejárati idõtõl kell számítani, ha a mûszaki vizsgálat a lejárati idõ elõtt vagy után egy hónapon belül történt. Ennek az elõírásnak a betartása azonban nem jelenti azt, hogy az idõszakos vizsgálat kötelezettségének alávetett tartányok tömörségi vizsgálatát, folyadéknyomás-próbáját vagy belsõ vizsgálatát rövidebb idõközökben kellene elvégezni, mint ahogy azt a 6.8 és a 6.9 fejezet elõírja. 9.1.2.1.5 Az igazolásnak a következõ minta szerintinek kell lennie. Az igazolás mérete 210×297 mm (A4 formátum). A lap mindkét oldala használható. Az ûrlap színe fehér, rózsaszínû átlós sávval. A hulladékok szállítására használt, vákuummal üzemelõ tartányjármûvek jóváhagyási igazolásában szerepelnie kell a "hulladék szállítására használt, vákuummal üzemelõ tartányjármû" megjegyzésnek. 9.1.2.1.6 A 2001. június 30-ig érvényes ADR elõírásainak megfelelõ jóváhagyási igazolások 2003. december 31-ig használhatók. Jóváhagyási igazolás bizonyos veszélyes árut szállító jármûvek részére Ez az igazolás tanúsítja, hogy az alábbiakban meghatározott jármû megfelel a „Veszélyes Áruk Nemzetközi Közúti Szállításáról szóló Európai Megállapodás” (ADR) által elõírt feltételeknek.

Source: https://magyarkozlony.hu/hivatalos-lapok/b27c163eb314d37ee7d587732e4e0311f677c5fb/dokumentumok/bee2fb4a6be7bb921a189013f08b401db971a92c/letoltes